Nøgleord

Sagens genstand

Afgørelse



Nøgleord

Retslig procedure – indbringelse af sag for Retten på grundlag af en voldgiftsklausul – Rettens kompetence til at påkende et modkrav – grundlag (art. 256, stk. 1, TEUF og 272 TEUF) (jf. præmis 71)

2. Retslig procedure – stævning – sagens genstand – afgrænsning – ændring under sagens behandling – forbud [Rettens procesreglement (1991), art. 44, stk. 1, og art. 48, stk. 2] (jf. præmis 84-88 og 95-97)

3. Retslig procedure – fremsættelse af nye anbringender under sagens behandling – påstande fremsat i replikken om delvis afvisning af et modkrav fremsat i svarskriftet – forsinket fremsættelse – foreligger ikke (jf. præmis 90 og 91)

4. Retslig procedure – sagens genstand – ændring under sagens behandling – forbud – ingen formel gentagelse af påstandene i replikken som følge af en materiel fejl begået på tidspunktet for deres ændring – ikke hensigten at frafalde påstande – gentagelse af påstandene i indlægget om ændring af disse påstande med det formål at korrigere en materiel fejl begået på i replikken – formaliteten (jf. præmis 102-105)

5. Retslig procedure – betingelserne for sagers antagelse til realitetsbehandling – påstande om at det fastslås, at Rettens dom er eksigibel – påstande uden genstand – afvisning (art. 278 TEUF; statutten for Domstolen, art. 60) (jf. præmis 109 og 110)

6. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – procedure indledt af Kommissionen med henblik på geninddrivelse af forskud udbetalt inden for rammerne af støtten – fastsættelse af de omtvistede forpligtelser – fordeling af bevisbyrden (jf. præmis 115-119 og 143-145)

7. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – hensyntagen til en revisions endelige konklusioner – pligt til at overholde reglerne om bevisoptagelse inden for rammerne af revisionen – ingen tilsidesættelse af de reviderede aftaler (jf. præmis 135-140)

8. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de anmeldte omkostninger er korrekte – foreligger ikke – ikke-støtteberettigede omkostninger – den korrekte tekniske udførelse af projekter, der er genstand for finansiel bistand fra Unionen – ingen betydning (art. 317 TEUF) (jf. præmis 146, 147, 152 og 153)

9. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – procedure indledt af Kommissionen med henblik på geninddrivelse af forskud udbetalt inden for rammerne af støtten – forpligtelse til at overholde princippet om ligebehandling – ikke-sammenlignelige situationer – ingen forskelsbehandling (jf. præmis 155-158 og 210)

10. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de anmeldte omkostninger er korrekte – medkontraherende, der samtidig modtager flere former for finansiel støtte – manglende iagttagelse af en pligt til at føre regnskab, der gør det muligt direkte at sammenholde udgifterne, der er oplyst i finansielle erklæringer vedrørende hver enkelt finansiel støtte, med udgifter, der er angivet i det almindelige regnskab – ikke-støtteberettigede omkostninger (jf. præmis 163-165 og 171-181)

11. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de anmeldte omkostninger er korrekte – personaleomkostningerne – manglende iagttagelse af at fremlægge troværdige oversigter over arbejdstid med henblik på godtgørelse af de udgifter til personale, der er oplyst til opfyldelse af støtteaftalerne – ikke-støtteberettigede omkostninger – virkning – ikke-støtteberettigede rejseudgifter til ansatte (jf. præmis 194-208, 211, 212 og 216-219)

12. Retslig procedure – indbringelse af sag for Retten på grundlag af en voldgiftsklausul – påstand om godtgørelse af sagsomkostninger på grundlag af Unionens ansvar i kontraktforhold – ingen kausalforbindelse mellem skaden og institutionens adfærd – afslag på ansøgning om godtgørelse (jf. præmis 303-307)

Sagens genstand

Angående

Søgsmål i henhold til artikel 272 TEUF og artikel 340, stk. 1, TEUF med påstand om at det for det første fastslås, at de beløb, der er blevet udbetalt til sagsøgeren i henhold til en tilskudsaftale og to aftaler om finansiel støtte indgået mellem sagsøgeren og Fællesskabet, repræsenteret ved Kommissionen, samt den økonomiske straf og de morarenter, som Kommissionen har anmodet sagsøgeren om at tilbagebetale eller betale, henset til de endelige konklusioner på en finansiel revision, ikke er skyldige eller i det mindske ikke fuldt ud er skyldige, og endvidere at der er indtrådt forældelse af Kommissionens ret til at overføre de endelige revisionskonklusioner til en anden tilskudsaftale, og endeligt at Kommissionen har pådraget Unionen ansvar inden for kontrakt, idet den henset til de foreløbige konklusioner på den finansielle revision suspenderede betalingen af skyldige beløb til sagsøgeren til gennemførelse af to andre tilskudsaftaler, og for det andet at Kommissionen tilpligtes at udbetale sagsøgeren dels de beløb, der stadig er skyldige i henhold til de tilskudsaftaler, hvis gennemførelse er blevet suspenderet, og i henhold til en anden aftale om finansiel støtte, med tillæg af morarenter, dels erstatning med henblik på at godtgøre det tab, sagsøgeren har lidt på grund af Kommissionens misbrug af de rettigheder, den har i henhold til de tilskudsaftaler eller aftaler om finansiel støtte, som blev underkastet finansiel revision, og de tilskudsaftaler, hvis gennemførelse blev suspenderet efter denne revision.

Afgørelse

Konklusion

1) Det er ufornødent at træffe afgørelse vedrørende Amitiés Srl’s påstande om, at Europa-Kommissionens afkald på at anfægte de beløb, der skyldtes sagsøgeren til gennemførelse af tilskudsaftalerne med reference ECP-2007-DILI-517005, vedrørende projektet Athena (Access to cultural heritage networks across Europe) og ECP-2008-DILI-538025, vedrørende projektet Judaica Europeana (Jewish urban digital European integrated cultural archive), tages til efterretning.

2) I øvrigt frifindes Europa-Kommissionen.

3) Amitié betaler for det første Kommissionen et beløb på 50 458,23 EUR med tillæg af morarenter med en sats på 4,5% pro anno at regne fra den 6. april 2012 og indtil fuld betaling af dette beløb. For det andet betaler Amitié Kommissionen et beløb på 261 947,36 EUR med tillæg af morarenter med en sats på 4,25% pro anno at regne fra den 28. december 2012 og indtil fuld betaling af dette beløb. For det tredje betaler Amitié Kommissionen et beløb på 358 712,35 EUR med tillæg af morarenter med en sats på 4,5% pro anno at regne fra den 8. maj 2012 og indtil fuld betaling af dette beløb. For det fjerde betaler Amitié Kommissionen et beløb på 5 045,82 EUR med tillæg af morarenter med en sats på 4,5% pro anno at regne fra den 23. juni 2012 og indtil fuld betaling af dette beløb.

4) Amitié bærer sine egne omkostninger og betaler fire femtedele af Kommissionens omkostninger.

5) Kommissionen bærer en femtedel af sine egne omkostninger.